《赠思溪觉悟寺净因师》
宋代·李洪

思溪渺渺泛兰舟，檥棹临津得自留。
莲社不知三伏热，竹林独占一庭秋。
蒲葵喜接高人语，茗盌能消旅客愁。
所恨尘缘驱逐去，漫留名姓记曾游。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。